“ยิ่งลักษณ์”เดินทางถึงศาลฯ เตรียมชี้แจงข้อกล่าวหา
"ยิ่งลักษณ์"เดินทางถึงศาลฯ เตรียมชี้แจงข้อกล่าวหา
19 พ.ค. 2558

ผู้สื่อข่าวรายงานว่า น.ส.ยิ่งลักษณ์ ชินวัตร อดีตนายกรัฐมนตรี ได้เดินทางมาถึงศาลฎีกาแผนกคดีอาญาของผู้ดำรงตำแหน่งทางการเมือง ซึ่งมีการพิจารณาคดีครั้งแรกในความผิดปฏิบัติหน้าที่มิชอบสร้างความเสียหายแก่รัฐตามประมวลกฎหมายอาญามาตรา 157 และ พ.ร.บ.ว่าด้วยการป้องกันและปราบปรามการทุจริตแห่งชาติ( ป.ป.ช.)พ.ศ.2542 มาตรา123/1 ที่ละเลยไม่ยับยั้งโครงการจำนำข้าวสร้างความเสียหายกว่า 5 แสนล้านบาท
โดยมีประชาชน และ อดีต ส.ส.พรรคเพื่อไทย อาทิ นายกิตติรัตน์ ณ ระนอง อดีตรองนายกรัฐมนตรี และ อดีตรมว.คลัง, นายนิวัฒน์ธำรง บุญทรงไพศาล อดีตรองนายกรัฐมนตรี และอดีตรมว.พาณิชย์, นายณัฐวุฒิ ใสยเกื้อ อดีตรมช.พาณิชย์ เป็นต้น เดินทางมาให้กำลังใจด้วย
ทั้งนี้ น.ส.ยิ่งลักษณ์ ยืนยันในความบริสุทธิ์ และในวันนี้พร้อมชี้แจงต่อศาลฯ  อยากให้ศาลพิจารณาให้ความเป็นธรรม และเป็นตามขั้นตอน